Θεσσαλονίκη, 12/01/2023

**5.000 εορταστικά «γεύματα αγάπης» από τη Lidl Ελλάς σε συνανθρώπους μας που έχουν ανάγκη**

**Αναδεικνύει έμπρακτα το κοινωνικό της πρόσωπο προσφέροντας τις γιορτές γεύματα αγάπης σε ευάλωτες κοινωνικές ομάδες στην Αθήνα και τη Θεσσαλονίκη**

Κατά τη φετινή εορταστική περίοδο, η **Lidl Ελλάς** **προσέφερε** **ζεστά και πλήρη** **γεύματα** σε ευάλωτους συνανθρώπους μας σε συνεργασία με φορείς της τοπικής αυτοδιοίκησης στην Αθήνα και τη Θεσσαλονίκη.

Συγκεκριμένα, σε συνεργασία με το **Κέντρο Υποδοχής και Αλληλεγγύης του Δήμου Αθηναίων (Κ.Υ.Α.Δ.Α.)** διανεμήθηκαν συνολικά 2.400 γεύματα ανήμερα των Χριστουγέννων και της Πρωτοχρονιάς.

Στη Θεσσαλονίκη, η Lidl Ελλάς σε συνεργασία με την **Αντιδημαρχία Κοινωνικής Πολιτικής του Δήμου Θεσσαλονίκης** στήριξε τη διανομή γευμάτων στους ωφελούμενους των Κοινωνικών Δομών του Δήμου και προσέφερε συνολικά **1.500 γεύματα** για την παραμονή των Χριστουγέννων και της Πρωτοχρονιάς. Οι διανομές πραγματοποιήθηκαν στο Κοινωνικό Παντοπωλείο-Παροχή Συσσιτίων, στο Υπνωτήριο Αστέγων, στο Ανοικτό Κέντρο Ημέρας Αστέγων, στον Ξενώνα κακοποιημένων γυναικών και των παιδιών τους και στο Ειδικό ψυχαγωγικό κέντρο Ατόμων με αναπηρία.

Τέλος, σε συνεργασία με το **γραφείο του Υφυπουργού Εσωτερικών, αρμόδιου για θέματα Μακεδονίας – Θράκης**, στήριξε τις διανομές γευμάτων στο Προκόπειο Πολυδύναμο Εκκλησιαστικό κέντρο Καλαμαριάς και τον Ιερό Μητροπολιτικό Ναό Αγίου Γεωργίου Νεαπόλεως, προσφέροντας συνολικά **1.170 εορταστικά γεύματα** για την παραμονή Χριστουγέννων και της Πρωτοχρονιάς και δώρισε επιπλέον **300 πακέτα με τρόφιμα** σε συνανθρώπους που βρίσκονται σε πραγματική ανάγκη.

Η Lidl Ελλάς **τοποθετεί την κοινωνική προσφορά σε πρώτο πλάνο** και συνεχίζει να προσφέρει στο πλαίσιο της εταιρικής υπευθυνότητας, ακολουθώντας πιστά τη δέσμευσή της για ένα καλύτερο αύριο.

**Επισκεφθείτε τη Lidl Ελλάς και στα:**

**[corporate.lidl.gr](https://corporate.lidl-hellas.gr/)**

**[facebook.com/lidlgr](http://www.facebook.com/lidlgr/)**

**[twitter.com/Lidl\_Hellas\_](http://www.twitter.com/Lidl_Hellas_)**

**[instagram.com/lidl\_hellas](https://www.instagram.com/lidl_hellas/)**

**[linkedin.com/company/lidl-hellas](http://www.linkedin.com/company/lidl-hellas)**

**youtube.com/lidlhellas**